Publication: Magyar Közlöny
Issue: MK-2011-30 (Year: 2011, Number: 30)
Era: contemporary
Section: Az Európai Unió tagállamaival folytatott bûnügyi együttmûködésrõl szóló 2003. évi CXXX. törvény a következõ VI/B.
Paragraph Index: 408

6. Cím INFORMÁCIÓFELDOLGOZÓ RENDSZEREK Europol Információs Rendszer 75/L. § Ha az Europol Információs Rendszerbe a NEBEK által bevitt adatok és az ilyen adatokhoz kapcsolódó, másik tagállam nemzeti egysége által bevitt kiegészítõ adatok között nyilván való ellentmondás van, akkor a NEBEK és a kiegészítõ adatot bevivõ nemzeti egység konzultálnak és megegyeznek egymással. Ugyanilyen módon kell eljárni akkor is, ha a NEBEK visz be az Europol Információs Rendszerbe a másik tagállam nemzeti egysége által bevitt adathoz kapcsolódó, ám azzal nyilván való ellentmondásban lévõ kiegészítõ adatot. Elemzési munkafájlok 75/M. § A NEBEK az Europol kérésére vagy saját kezdeményezésére e törvény rendelkezései alapján továbbítja az Europolnak mindazon információkat, amelyekre az érintett elemzési munkafájlhoz szüksége van. A Magyar Köztársaság hatáskörrel rendelkezõ hatóságának közvetlen kapcsolattartásra feljogosított tagja a kért adatokat a 75/I. § (3) bekezdésével összhangban közvetlenül is eljuttatja az elemzési munkafájlokba.

Source: https://magyarkozlony.hu/hivatalos-lapok/a89ba207df11f77195cc29f46c85ac088ce61617/dokumentumok/1317e99b5270ce54d31307e41e7acadbe43e47be/letoltes